CELEX: 32010R1070
Language: hr
Date: 2010-11-22 00:00:00
Title: Uredba Komisije (EU) br. 1070/2010 od 22. studenoga 2010. o izmjeni Direktive 2008/38/EZ dodavanjem posebne hranidbene namjene, potpore metabolizmu zglobova u slučaju osteoartritisa kod pasa i mačaka, u popis predviđenih namjena korištenja hrane za životinje  Tekst značajan za EGP

03/Sv. 60
            
            
               HR
            
            
               Službeni list Europske unije
            
            
               211
            
         32010R1070
   
               L 306/42
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 1070/2010
   od 22. studenoga 2010.
   o izmjeni Direktive 2008/38/EZ dodavanjem posebne hranidbene namjene, potpore metabolizmu zglobova u slučaju osteoartritisa kod pasa i mačaka, u popis predviđenih namjena korištenja hrane za životinje
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 767/2009 Europskog parlamenta i Vijeća od 13. srpnja 2009. o stavljanju na tržište i korištenju hrane za životinje, izmjeni Uredbe (EZ) br. 1831/2003 Europskog parlamenta i Vijeća i stavljanju izvan snage Direktive Vijeća 79/373/EEZ, Direktive Komisije 80/511/EEZ, direktiva Vijeća 82/471/EEZ, 83/228/EEZ, 93/74/EEZ, 93/113/EZ i 96/25/EZ te Odluke Komisije 2004/217/EZ (1), a posebno njezin članak 10. stavak 5.,
   budući da:
   
               (1)
            
            
               Komisija je u skladu s člankom 10. Uredbe (EZ) br. 767/2009 zaprimila zahtjev za dodavanjem posebne hranidbene namjene „potpora metabolizmu zglobova u slučaju osteoartritisa” kod pasa i mačaka u popis predviđenih namjena korištenja hrane za životinje za posebne hranidbene namjene u dijelu B Priloga I. Direktivi Komisije 2008/38/EZ od 5. ožujka 2008. o uspostavljanju popisa predviđenih korištenja hrane za životinje za posebne hranidbene namjene (2). Komisija je taj zahtjev dala na uvid državama članicama uključujući dosje.
            
         
               (2)
            
            
               Dosje koji je priložen zahtjevu pokazuje da poseban sastav hrane za životinje ispunjava posebnu predviđenu hranidbenu namjenu te da nema štetnih učinaka na zdravlje životinja, zdravlje ljudi, okoliš ili dobrobit životinja. Zahtjev je stoga valjan, a posebnu hranidbenu namjenu „potpora metabolizmu zglobova u slučaju osteoartritisa” kod pasa i mačaka treba dodati na popis predviđenih namjena.
            
         
               (3)
            
            
               Direktivu 2008/38/EZ potrebno je slijedom toga odgovarajuće izmijeniti.
            
         
               (4)
            
            
               Mjere predviđene ovom Uredbom su u skladu s mišljenjem Stalnog odbora za prehrambeni lanac i zdravlje životinja, a nisu im se usprotivili ni Europski parlament ni Vijeće,
            
         DONIJELA JE OVU UREDBU:
   Članak 1.
   Prilog I. Direktivi 2008/38/EZ izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. studenoga 2010.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 229, 1.9.2009., str. 1.
   
      (2)  SL L 62, 6.3.2008., str. 9.
   
      PRILOG
      U dijelu B Priloga I. Direktivi 2008/38/EZ umeće se sljedeći redak između retka posebne hranidbene namjene „Potpora funkciji kože u slučaju dermatoza i prekomjernoga gubitka dlake” i retka posebne hranidbene namjene „Smanjenje rizika pojave puerperalne pareze (mliječne groznice)”:
      
         
                     Posebna hranidbena namjena
                  
                  
                     Osnovna hranidbena svojstva
                  
                  
                     Vrsta ili kategorija životinja
                  
                  
                     Podaci o označivanju
                  
                  
                     Preporučeno razdoblje korištenja
                  
                  
                     Ostale odredbe
                  
               
                     „Potpora metabolizmu zglobova u slučaju osteoartritisa
                  
                  
                     Psi:
                     
                                  
                              
                              
                                 Najmanji udio suhe tvari sadržane u ukupnoj količini omega – 3 masnim kiselinama 3,3 % i eikosapentaenoičnoj kiselini (EPA) 0,38 %.
                              
                           
                                  
                              
                              
                                 Primjerena razina vitamina E.
                              
                           Mačke:
                     
                                  
                              
                              
                                 Najmanji udio suhe tvari sadržane u ukupnoj količini omega – 3 masnim kiselinama 1,2 % i dekosaheksaenoičnoj kiselini (DHA) 0,28 %.
                              
                           
                                  
                              
                              
                                 Povećane razine metionina i mangana.
                              
                           
                                  
                              
                              
                                 Odgovarajuća razina vitamina E.
                              
                           
                  
                     Psi i mačke
                  
                  
                     Psi:
                     
                                 —
                              
                              
                                 Ukupne omega-3 masne kiseline
                              
                           
                                 —
                              
                              
                                 Ukupna EPA
                              
                           
                                 —
                              
                              
                                 Ukupni vitamin E
                              
                           Mačke:
                     
                                 —
                              
                              
                                 Ukupne omega-3 masne kiseline
                              
                           
                                 —
                              
                              
                                 Ukupna DHA
                              
                           
                                 —
                              
                              
                                 Ukupni metionin
                              
                           
                                 —
                              
                              
                                 Ukupni mangan
                              
                           
                                 —
                              
                              
                                 Ukupni vitamin E
                              
                           
                  
                     Početno do 3 mjeseca
                  
                  
                     Preporuča se prije korištenja ili produženja korištenja zatražiti mišljenje veterinara.”